Draakoniveri

Draakoniveri, ka loheveri on tumepunane orgaaniline värvipigment, mida valmistatakse mitmete troopiliste puuliikide vaigust, samuti nimetatakse draakonivereks vaiku ennast. Värvainete indeksis on draakonivere tähised C.I. 75200 (drakorubiin) ja 75210 (drakorodiin), ühendi üldnimetuse tähis on NR 31 (Natural red 31). Draakonivere toorainet kogutakse järgmistelt Kagu-Aasias, Kanaari saartel, Lääne-Indias ja Lõuna-Ameerikas kasvavatelt taimeperekondadelt: suur rotangpalm (Calamus rotang) L krooton (Croton): lohekrooton (Croton lechleri Müll. Arg.), Croton draconoides Müll. Arg., Croton draco Schltdl. & Cham., Croton perspeciosus Croizat, Croton palanostigma Klotzsch, Croton urucurana Baill., Croton erythrochilus Müll. Arg., Croton rimbachii Croizat, Croton xalapensis Kunth, Croton sampatik Müll. Arg. deemonpalm (Daemonorops): veri-deemonpalm (Daemonorops draco Blume), Daemonorops didymophylla Becc., Daemonorops micranthus Becc., Daemonorops rubra (Reinw. ex Blume) Mart., Daemonorops propinquus Becc. draakonipuu (Dracaena): jeemeni draakonipuu (Dracaena cinnabari Balf.f.), harilik draakonipuu (Dracaena draco) (L.) L., Dracaena cochinchinensis Hort. ex Baker tiibviljak (Pterocarpus): Pterocarpus officinalis Jacq. Dracaena draco Kanaaridel Draakonipuu lehed, mille allosad on vaikjast eritisest punaseks värvunud Dracaena cinnabari Sokotra saarel Jeemeni draakonipuult kogutud vaigutükid Vaigutilgad lohekrootoni (Croton lechleri) koorel Rotangpalmi viljad, mille katete vaigust saadakse samuti draakoniverd Draakonivere keemiline koostis erineb vastavalt sellele, milliselt taimeliigilt on vaik kogutud. Koostisaineid on palju ning nende kohta leidub mitmesugust erinevat informatsiooni. Peamine värvi andev komponent on drakorubiin, mida vaik sisaldab vähem kui 1%. Pigment annab värvitoone roosast sügavpunaseni ning pruunikaspunasest oranžpunaseni. Ei ole valguspüsiv, punane toon kaldub ajapikku pruuniks muutuma. Värvipigmendina pole draakoniveri tänapäeval enam populaarne. Seda kasutavad orgaanilistes lahustites vedeldatuna lakkide toonimiseks näiteks mööblimeistrid ja restaureerijad. Samuti kasutavad draakoniverd laki toonijana pillimeistrid, viiuli punakaks lakkimise traditsioon ulatub Euroopas 18. sajandist tänapäevani. Draakoniverd on kasutatud raamatute ja käsikirjade käsitsi maalitud miniatuuridel ning akvarellmaalis, samuti kullatise aluspinna kruntimiseks kroonlühtritel. Vanas eestikeelses käsiraamatus kannab see kuldamise krundi komponendina mööblimeistritel lendawamau were nimetust. Giotto maalil "Püha Vaimu väljavalamine" (1320–1325) on tuleleegid apostlite peade kohal maalitud draakoniverega Inglise-iiri kunstniku Pádraig Timoney segatehnikas "Untitled" (2010) kasutab ühe materjalina draakoniverd Mõningad kosmeetikafirmad on selle aine kasutusele võtnud, kuna see moodustab nahale kaitsva katte ning on sobilik tundlikule nahale. Kasutatakse ka aroomiõlides ja viirukites. Plinius Vanem on pidevalt laienevat värvipigmentide hulka laites kirjutanud: "Indiast lisanduvad selle jõgede setted ning draakonite ja elevantide veri." Lause teises osas viitas ta uskumusele, mille kohaselt on elevantidel jahutav veri. Arvati, et kuivaperioodil ronisid janu kustutada soovivad draakonid puude otsa ning ründasid elevante. Vahel see õnnestus, vahel tappis elevant aga draakoni ning loomad surid koos. Elevandi ja draakoni vere segu peetigi lohevereks. St Clair, Cassia. (2016). The Secret Lives of Colour. Ühendkuningriik: John Murray (Publishers) http://www.artiscreation.com/red.html#NR31 https://colourlex.com/project/dragons-blood/ https://antiik-restaureerimine.ee/koik-artiiklid/schellak-vaikaine/ "Dragon's blood" (inglise). Home Colourlex. Vaadatud 05.04.2019. E. Ilves. Tehnoloogilised uuringud ja metoodikad VRV KAR-grupi restaureeritavatele objektidele. Tallinn, 1988 J. Jaanus. Maaleri kool. Jurjev, M. Tõnisson, 1894, lk 137 "What Is Dragon's Blood And Why Is It In Beauty Products?". Huffingtonpost.com.au (inglise). Vaadatud 05.04.2019. http://www.hetkepyydja.eu/viirukid/5003-viiruk-draakoni-veri.html Draakoniveri kunsti- ja konserveerimismaterjalide portaalis CAMEO Drakorubiin andmebaasis PubChem